Source: https://www.halingavald.ee/en/haridus/alaealiste-komisjon
Timestamp: 2018-12-13 02:30:29+00:00
Document Index: 5076493

Matched Legal Cases: ['§ 14', '§ 1', '§ 1', '§ 1', 'kohus\n', '§ 1', 'kohus\n', '§ 1', '§ 1']

Alaealiste komisjon - Halinga Vallavalitsus
Koolid, lasteaiad
Projektlaager
Halinga Vallavalitsuse alaealiste komisjon on alaealiste mõjutusvahendite seaduse alusel töötav komisjon, et aidata kaasa ja koordineerida Halinga vallas alaealistega tehtavat kriminaalpreventiivset tööd. Komisjoni üheks peamiseks ülesandeks on alaealistele õigusrikkujatele määratud mõjutusvahendite kohaldamise abil nende elu korraldamine ja alaealiste järelvalvetuse ning õigusrikkumisi soodustavate tegurite vähendamine.
Komisjon juhindub oma töös Vabariigi Valitsuse 22. septembri 1998.a määrusest nr 207 „Alaealiste komisjonide põhimäärus". Komisjoni koosseis on seitsmeliikmeline, kuhu kuuluvad haridus-, sotsiaal- ja tervishoiualaste kogemustega isikud, samuti politsei esindajad. Komisjoni tööd juhib komisjoni esimees, tema äraolekul aseesimees. Alaealiste komisjonide tööd korraldab komisjoni sekretär, kelle tööülesanded on sätestatud eeltoodud määruses.
Alaealiste komisjon võib kohaldada alaealisele järgmisi mõjutusvahendeid
hoiatus;
koolikorralduslikud mõjutusvahendid (põhiharidust omandavate kasvatusraskustega õpilaste eraldi klassi, pikapäevarühma suunamine)
vestlusele suunamine psühholoogi, narkoloogi, sotsiaaltöötaja või muu spetsialisti juurde;
lepitamine;
kohustus elada vanema, kasuvanema, eestkostja või hooldaja juures või lastekodus;
üldkasulik töö;
käendus;
noorte- või sotsiaalprogrammides või ravikuurides osalemine;
kasvatuse eritingimusi vajavate õpilaste kooli suunamine.
Alaealiste komisjonile taotluse esitamine
Alaealiste komisjoni poole võivad vormikohase taotlusega pöörduda alaealise seaduslik esindaja, kooli esindaja, politseiametnik, lastekaitse- ja sotsiaalametnik, kohtunik, prokurör ja keskkonnajärelevalve asutuse ametnik.
Taotluse vormistamisel palume silmas pidada, et vastavalt alaealise mõjutusvahendite seaduse § 14 võib taotluse alaealise õiguserikkumise asja arutamiseks alaealiste komisjonis esitada:
seaduse § 1 lg 2 p 1 nimetatud õigusrikkumiste osas politseiametnik
§ 1 lg 2 p 2 nimetatud õigusrikkumiste osas politseiametnik
§ 1 lg 2 p 3 nimetatud õigusrikkumiste osas kohus
§ 1 lg 2 p 4 nimetatud õigusrikkumiste osas kohus
§ 1 lg 3 p 1 nimetatud õigusrikkumiste osas sotsiaal- või lastekaitseametnik, kooli esindaja, alaealise seaduslik esindaja
§ 1 lg 3 p 2 nimetatud õigusrikkumiste osas politseiametnik
Taotlusele tuleb lisada
alaealise iseloomustus
sotsiaaltöötaja arvamus pere kohta
võimalusel muu iseloomustav materjal ja andmed eelnevate rakendatud meetmete kohta.
Alaealiste komisjon arutab asja kinnisel istungil 30 päeva jooksul taotluse saabumisest alates. Asja arutamise juures peab osalema alaealise esindaja ning istungil võetakse alaealiselt ja tema seaduslikult esindajalt allkiri õiguste ja kohustuste selgitamisel ning otsuse teatavakstegemisel.
Halinga Vallavalitsuse alaealiste komisjoni liikmed
Esimees Kerttu-Kaia Kesler
Aseesimees Tiia Kallastu
Sekretär Meeli Tasane (Pärnu-Jaagupi Gümnaasiumi õppealajuhataja, tel 449 7155, e-post meeli.t@halingavald.ee)
Alar Abel
Sirje Elvala
Anne Alus
Tarvi Tasane
Taotlus Halinga valla alaealiste komisjonile
Halinga valla alaealiste komisjoni 2015. aasta aruanne
Halinga valla alaealiste komisjoni 2014. aasta aruanne
Halinga valla alaealiste komisjoni 2013. aasta aruanne
Halinga valla alaealiste komisjoni 2012. aasta aruanne
Halinga valla alaealiste komisjoni 2011. aasta aruanne
Halinga valla alaealiste komisjoni 2010. aasta aruanne
Halinga valla alaealiste komisjoni 2009. aasta aruanne
Halinga valla alaealiste komisjoni 2008. aasta aruanne
Halinga valla alaealiste komisjoni 2007. aasta aruanne
Halinga valla alaealiste komisjoni 2006. aasta aruanne
Halinga valla alaealiste komisjoni 2005. aasta aruanne
Halinga valla alaealiste komisjoni kriminaalpreventatiivse tegevuse arengukava 2012-2014
Halinga valla alaealiste komisjoni kriminaalpreventatiivse tegevuse arengukava 2013-2015
Halinga valla alaealiste komisjoni kriminaalpreventatiivse tegevuse arengukava 2014-2016
Halinga valla alaealiste komisjoni kriminaalpreventatiivse tegevuse arengukava 2015-2017
Halinga valla alaealiste komisjoni kriminaalpreventatiivse tegevuse arengukava 2016-2018